**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Renaldo kulikausko ir kitų pareiškėjų reikalavimų ir siūlymų, pripažintų peticija“ PROJEKTO**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projekto tikslas – pritarti Klaipėdos miesto savivaldybės peticijų komisijos (toliau – Komisija) 2019 m. vasario 27 d. išvadai, kurioje išnagrinėti R. Kulikausko ir kitų pareiškėjų peticija pripažinti reikalavimai ir siūlymai.

1. **Projekto rengimo priežastys ir kuo remiantis parengtas sprendimo projektas.**

Komisija 2019 m. sausio 8 d. priėmė sprendimą pripažinti peticija ir 2019 m. vasario 22 d. posėdžio metu išnagrinėjo šiuos R. Kulikausko ir kitų pareiškėjų kreipimosi „Dėl klaipėdiečių teisės į švarią ir sveiką aplinką užtikrinimo“ reikalavimus:

1. Sunkiojo transporto eismą mieste riboti piko valandomis, nuo 8 iki 10 val. ir nuo 16 iki 18 val., nukreipiant jį į aplinkkelius.

2. Iki 2021 m. sujungti visus Klaipėdos miesto gatvių šviesoforus į bendrą tinklą ir prijungti prie 2019 m. Klaipėdos miesto savivaldybės 2018-2020 m. strateginiame veiklos plane Susisiekimo sistemos priežiūros ir plėtros programoje (Nr. 06) numatytos įdiegti koordinuotos šviesoforų reguliavimo ir valdymo sistemos, tuo užtikrinant visame mieste dirbtinio intelekto pagrindu valdomos „Žaliosios bangos“ veikimą; nustatyti šiai programai darbų, kuriuos planuojama padaryti, įgyvendinant koalicijos 2015–2019 m. programą „Pirmyn, Klaipėda!“, sąraše aukščiausią prioritetą.

3. Iki 2019 m. kovo mėn. parengti medžių sodinimo ir žalių plotų įrengimo Šilutės plente ir kitose labiausiai užterštose miesto dalyse programą, skiriant adekvatų finansavimą ir nustatant vykdymo terminus.

4. Remiantis Aplinkos apsaugos įstatymo 6 str. 6 d. 8 p., nustatyti Klaipėdos miesto teritorijoje griežtesnes, negu to reikalauja valstybiniai teisės aktai, taršos normas pramonės subjektams, taip mažinant suminę miesto taršą.

Projektas rengiamas gavus Komisijos 2018 m. vasario 27 d. išvadą dėl aukščiau nurodytų reikalavimų ir siūlymo (ne)tenkinimo.

Klaipėdos miesto savivaldybės peticijų komisijos nuostatų 27 punkte nurodyta, kad Komisija, išnagrinėjusi peticiją, teikia savivaldybės tarybai išvadas dėl peticijoje išdėstytų reikalavimų ir siūlymų tenkinimo. Pagal šių nuostatų 28 punktą peticijos nagrinėjimo procedūra baigiama savivaldybės tarybos sprendimu tenkinti ar atmesti peticijoje išdėstytus reikalavimus ir siūlymus. Savivaldybės tarybos sprendimo projektą pateikia Komisijos pirmininkas.

Projektas taip pat parengtas vadovaujantis Lietuvos Respublikos peticijų įstatymo 14 straipsnio 3 dalimi ir 16 straipsniu.

**3. Kokių rezultatų laukiama.**

Priėmus šį sprendimą, bus užbaigta R. Kulikausko ir kitų pareiškėjų peticija pripažintų reikalavimų ir siūlymų nagrinėjimo procedūra.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos.

**PRIDEDAMA:**

1.Teisės aktų ištraukos, 1 lapas;

2. Rengimo medžiaga, 17 lapų.

Klaipėdos miesto savivaldybės peticijų komisijos pirmininkas Artūras Šulcas

**LIETUVOS RESPUBLIKOS**

**PETICIJŲ**

**ĮSTATYMAS**

1999 m. liepos 7 d. Nr. VIII-1313

Vilnius

**14 straipsnis. Savivaldybės institucijai pateiktų peticijų nagrinėjimas**

 3. Savivaldybės peticijų komisija, išnagrinėjusi peticiją, [Vietos savivaldos įstatymo](https://www.infolex.lt/ta/65125" \o "Lietuvos Respublikos vietos savivaldos įstatymas" \t "_blank) ir savivaldybės tarybos veiklos reglamento nustatyta tvarka teikia savivaldybės tarybai išvadas dėl peticijoje išdėstytų reikalavimų ir siūlymų tenkinimo. Tuo atveju, kai prieinama išvados tenkinti peticijoje išdėstytus reikalavimus ir siūlymus, gali būti parengiamas atitinkamo teisės akto projektas arba siūloma sudaryti komisiją ar darbo grupę teisės akto projektui parengti, arba siūloma pavesti savivaldybės administracijos direktoriui parengti teisės akto projektą.

**16 straipsnis. Seimo, Vyriausybės ir savivaldybės tarybos sprendimų neskundžiamumas**

Seimo, Vyriausybės ir savivaldybės tarybos sprendimai dėl peticijose išdėstytų reikalavimų ir siūlymų tenkinimo yra galutiniai ir neskundžiami.

PATVIRTINTA

Klaipėdos miesto savivaldybės

tarybos 2004 m. lapkričio 25 d.

sprendimu Nr. 1-406

**KLAIPĖDOS MIESTO SAVIVALDYBĖS PETICIJŲ KOMISIJOS**

**NUOSTATAI**

27. Komisija, išnagrinėjusi peticiją, teikia savivaldybės tarybai išvadas dėl peticijoje išdėstytų reikalavimų ir siūlymų tenkinimo. Tuo atveju, kai prieinama išvados tenkinti peticijoje išdėstytus reikalavimus ir siūlymus, gali būti parengiamas atitinkamo teisės akto projektas arba siūloma sudaryti komisiją ar darbo grupę teisės akto projektui rengi, arba siūloma pavesti Savivaldybės administracijos direktoriui parengti teisės akto projektą. Parengtus teisės aktų projektus Komisija perduoda nagrinėti savivaldybės tarybai įstatymų ir savivaldybės tarybos veiklos reglamento nustatyta tvarka.

28. Peticijos nagrinėjimo procedūra baigiama savivaldybės tarybos sprendimu tenkinti ar atmesti peticijoje išdėstytus reikalavimus ir siūlymus. Savivaldybės tarybos sprendimo projektą pateikia Komisijos pirmininkas. Prie sprendimo projekto gali būti pridėti teisės aktų projektai.